
Nr. 5.669 din 21 octombrie 2021
RAPORT

al compartimentului de resort din aparatul de specialitate al primarului la proiectul de hotărâre privind modificarea art. 4 din Hotărârea Consiliului local nr. 18 din 26 martie 2018 pentru stabilirea de măsuri privind administrarea și exploatarea sistemului de iluminat public la nivelul comunei Vulcana-Băi
Având în vedere temeiurile juridice, respectiv prevederile:
a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b)   art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c)   art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2) lit. a), art. 41, art. 44 alin. (1) și (2), și art. 45 - 47 din Legea nr. 273/2006 privind finanțele publice locale, cu modificările și completările ulterioare;

e) art. 36 alin. (2) lit. b) și alin. (4) lit. d), precum și pe cele ale art. 126 din Legea administrației publice locale nr. 215/2001, republicată, cu modificările și completările ulterioare,

f) art. 1 alin.(2) lit. f) și art. 13 alin.(2) din Legea serviciilor comunitare de utilități publice nr. 51/2006, republicată, cu modificările şi completările ulterioare;

g) art. 7, art. 9, art. 10, art. 11, art. 13, art. 17 alin. (2) și alin.(4), art. 18 alin.(4), art. 19 alin. (4), art. 23 alin.(1), art. 29 și art. 31-33 din Legea nr. 230/2006 a serviciului public de iluminat public;

h) art. 6 din Hotărârea Guvernului nr. 246/2006 pentru aprobarea Strategiei naționale privind accelerarea dezvoltării serviciilor comunitare de utilități publice, respectiv pct. 1  lit. g),  pct. 2.5  și pct. 6.3.1. lit. f) din Strategie;

având în vedere adresa nr. 808 410/IT/21.05.2020, emisă de Autoritatea Națională de Reglementare pentru Serviciile Comunitare de Utilități Publice, privind prestarea serviciului de iluminat public în comuna Vulcana-Băi și ținând cont de prevederile art. 28 alin. (2) din Legea nr. 51/2006, republicată, cu modificările și completările ulterioare, care spune că: „(2) Gestiunea directă se realizează prin intermediul unor operatori de drept public sau privat și anume:
a) servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective; 

b) societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.”

consider legal proiectul de hotărâre și propun adoptarea acestuia în forma prezentată de inițiator.

